О Б Щ И Н С К И   С Ъ В Е Т  - П Е Р Н И К

Р Е Ш Е Н И Е  № 420
от 11.02.2021 г.
За увеличаване на капитала на общинското търговско дружество „Градски транспорт – Перник“ ЕООД
На основание чл.21 ал.1 т.9 и ал.2 от ЗМСМА и съгл. чл.147 ал.1,чл.115 ал.4 и ал.5, вр. чл.137 ал.1 т.1, т.4 и ал. 2 от Търговския закон, чл.7 т.2, чл.11 т.1 и т.4 от Учредителния акт на дружеството и чл.11 ал.1т.1 и т.4 от Наредбата за реда и условията за упражняване правата на Община Перник върху общинската част от капитала на търговските дружества, в качеството си на орган, упражняващ правата на едноличния собственик на капитала в „Градски транспорт – Перник“ ЕООД със седалище в гр. Перник

ОБЩИНСКИ СЪВЕТ РЕШИ: 

І. 1.Увеличава капитала на „Градски транспорт – Перник“ ЕООД от 78 000 /седемдесет и осем хиляди/ лева на 110 000 /сто и десет хиляди/ лева чрез записване на нови дялове.

2. Променя структурата на капитала, като същия се разпределя на 110 /сто и десет/ дяла от по 1000 /хиляда/ лева, всеки един, които се предлагат за поемане на Едноличния собственик на капитала- Община Перник, на цена от 1000/хиляда/ лева за дял, като стойността на дяловете, равняваща се на направеното увеличение на капитала на стойност от 32 000 /тридесет и две хиляди/ лева да се внесе в срок от 1 месец по банкова сметка на дружеството: BG31 CECB 9790 10G9 1274 00 в ЦКБ АД – клон Перник.

 ІІ. Изменя Учредителния акт на дружеството „Градски транспорт – Перник“ ЕООД - гр. Перник, както следва:

§1. Изменя  чл.6 ал.1 от Учредителния акт в следния смисъл:

«Капиталът на дружеството е в размер на 110 000 /сто и десет хиляди/ лева, разпределен на 110/сто и десет/ дяла, всеки един от по 1000 /хиляда/ лева».     

ІІІ. Задължава управителя на „Градски транспорт – Перник“ ЕООД - гр. Перник, да предприеме необходимите действия във връзка с вписване на промяната в статута на Дружеството в Търговския регистър при Агенцията по вписванията и обявяването на Учредителния акт, ведно с направените изменения и допълнения в съответствие със законовите изисквания на ТЗ, снабди се с необходимите за това документи, както и да внесе пакета от документите за регистрация, ведно с произтичащите последици.

Решението е прието на заседание на Общинския съвет, проведено на 11.02.2021г., Протокол № 2 т.8 от дневния ред и е подпечатано с официалния печат на Общинския съвет.
ПРЕДСЕДАТЕЛ:
 /Д. КОЛЕВ/

